Arutelu:Talisuplus

message: Talisuplus ei ole taliujumine nii nagu jalutamine ei ole jooksmine. Üks on meelelahutus või karastamine, milles ei võistelda. Teine on sport, mis hõlmab nii 25m ujumist kui ka ülipika, üle 2km distantsi läbimist jääaugus, kus inimese vaimne ja füüsiline vastupidavus pannakse väga tõsiselt proovile. Talisuplejast võib saada taliujuja, aga ei pruugi. 
Talisuplus ei ole sama mis karastamine. 
Siia ei viita midagi, ja kogu jutt vist pole talisuplusest. Andres 27. jaanuar 2011, kell 20:31 (EET)
Ice swimming on ka olemas, kuid Eestis on siiski üldisem mõiste talisuplus. Talisuplus peaks küll otseselt samastuma karastamisega, sest on karastamise kõrgem vorm.--85.253.60.6 27. jaanuar 2011, kell 21:28 (EET)
replies: text: Ma ei näe selles loogikat.

text: Ja meie 18-kraadises vees suplemine on lõunamaalaste meelest ka talisuplus. Andres 27. jaanuar 2011, kell 21:52 (EET)
replies: text: : No ma ei tea, kas Karastamine külma veega oleks siis parem pealkiri? Mina näen loogikat. Kasvõi seetõttu, et talisuplejad käivad 0 kraadises vees, kuid järgmine aste on juba jää. Jää sees supelda aga ei saa. Nii ongi talisuplus karastamise kõrgeim vorm. Muidugi karastamine kui selline võib toimuda ka õhuga. Aga loogika järgi ei saa igavesti end õhuga karastada, sest keha harjub. Nii minnes samm-sammult edasi, jõutaksegi lõpuks talisupluseni välja. Vähemalt oleks see loogiline.--85.253.60.6 27. jaanuar 2011, kell 22:36 (EET)
replies: text: :: See, et talisuplus on karastamise kõrgeim vorm, tundub rohkem loosungina. Põhjendus pole ka hästi arusaadav. Vaevalt et keha harjub kui tahes külma õhuga ja talub seda kui tahes kaua, aga õhu külmumiseni on veel paarsada kraadi minna, eks ole?   Ja igatahes ei järeldu sellest, et talisuplus on sama mis karastamine.  Andres 27. jaanuar 2011, kell 23:29 (EET)

text: :: Arvan, et ka karastamine külma veega ei ole sama mis talisuplus. Andres 27. jaanuar 2011, kell 23:30 (EET)
replies: text: ::: On ju nii, et talisuplus on alati karastamine, kuid karastamine ei pruugi vaid olla talisuplus. Ses suhtes on artikkel keskendunud just külma veega karastamisele. Ja ega karastamise eesmrk ei ole pelk inimese taluvuspiiride kompamine. Eesmärk on ju tervis ja see on esimeses lauses ka ilusti välja toodud.--85.253.60.32 28. jaanuar 2011, kell 07:53 (EET)
replies: text: ::::: Ma ei tea, kas talisuplus on alati karastamine. Karastamise käigus muututakse ilmastikule vastupidavamaks, aga pole selge, et talisuplejad muutuvad vastupidavamaks, kui nad on. Kui taluvuspiirid on käes, siis vastupidavamaks muuta ei saa, või kuidas?
replies: text: ::::: Kui talisuplemine on karastamise kõrgeim aste, siis on praegu niisugune olukord, nagu artiklit tippspordist alustataks "Tippsport ehk sport".

text: ::::: Kui mõisted on erineva mahuga, siis ei tohi neid samastada. Kui me kasutame sõna "ehk", siis me samastame neid.

text: ::::: See, mis on eesmärk, ei puutu asjasse. Muidu võiks öelda "Jooksmine ehk käimine", sest jooksmisel ja käimisel on ju sama eesmärk.

text: ::::: Ja külma veega karastamine ei ole ju sama mis talisuplus. See  võib olla ka suvisuplus, külma duši all käimine ja väga külma vee joomine. Andres 28. jaanuar 2011, kell 10:11 (EET)
Ehk sobiks siis pealkirjaks Karastamine (keha). Sellele on ka viide olemas. Kui pealkiri muudetakse, eks siis parandan ka sisu vastavalt ära. --85.253.60.155 29. jaanuar 2011, kell 09:04 (EET)

text: : Selles artiklis tuleb lihtsalt kirjutada talisuplusest ja kõik. Karastamise kohta tuleb kirjutada eraldi artikkel. Andres 29. jaanuar 2011, kell 10:53 (EET)

message: Inglise vikis on minu meelest jutt kitsamast asjast. [[Kasutaja:Andres|Andres]] 13. veebruar 2011, kell 14:23 (EET)

message: Siia ei viita midagi. [[Kasutaja:Andres|Andres]] 13. veebruar 2011, kell 14:23 (EET)

message: Artiklis võiks olla lisaks ajaloolistele raviideedele kajastatud tänavapäeva meditsiini seisukoht ja soovitused, et inimesed liiga innuka talisuplusega oma elu ja tervist ohtu ei paneks. --Märt Põder (arutelu) 18. november 2017, kell 16:42 (EET)
thread_title:  Tänapäeva meditsiiini seisukoht